Document ID: 31995R1518

KOMISSION ASETUS (EY) N:o 1518/95,
annettu 29 päivänä kesäkuuta 1995,
neuvoston asetusten (ETY) N:o 1418/76 ja (ETY) N:o 1766/92 soveltamista koskevista yksityiskohtaisista säännöistä vilja- ja riisijalosteisiin sovellettavan tuonti- ja vientijärjestelmän osalta sekä vilja- ja riisialan tuonti- ja vientitodistusjärjestelmän soveltamista koskevista erityisistä yksityiskohtaisista säännöistä annetun asetuksen (EY) N:o 1162/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94 (2), ja erityisesti sen 10 artiklan 4 kohdan, 11 artiklan 4 kohdan, 13 artiklan 11 kohdan ja 16 artiklan 2 kohdan,
ottaa huomioon riisin yhteisestä markkinajärjestelystä 21 päivänä kesäkuuta 1976 annetun neuvoston asetuksen (ETY) N:o 1418/76 (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla sekä asetuksella (EY) N:o 3290/94, ja erityisesti sen 12 artiklan 4 kohdan, 13 artiklan 4 kohdan, 14 artiklan 16 kohdan ja 17 artiklan 11 kohdan,
sekä katsoo, että
Uruguayn kierroksen maataloussopimuksen täytäntöönpano aiheuttaa suuria muutoksia tuonti- ja vientijärjestelmään ja sen vuoksi olisi säädettävä kolmansien maiden kanssa käytävän vilja- ja riisijalosteiden kaupan tuontitullien ja sovellettavien tukien soveltamista koskevista säännöistä, lukuun ottamatta eläinten ruokintaan tarkoitettuja tuotteita, joille on säädetty erityiset säännöt,
tuen tarkoituksena on korvata tuotteiden yhteisön sisäisen hinnan ja maailmanmarkkinahinnan erotus; tämän takia olisi vahvistettava ne säännöt, joiden mukaan päätetään tuesta lähinnä yhteisön sisäisen ja ulkopuolisen tuotteen perushinnan ja jalosteiden maailmanmarkkinoiden myyntimahdollisuuksien ja -edellytysten perusteella,
komission asetus (ETY) N:o 1620/93 (4) on kumottava 1 päivästä heinäkuuta 1995 ja siitä päivästä alkaen tähän asetukseen sisällytetään kyseisen asetuksen säännökset mukauttamalla niitä nykyisen markkinatilanteen ja Uruguayn kierroksen monenvälisten kauppaneuvottelujen yhteydessä tehtyjen sopimusten täytäntöönpanon mukaisesti, ja
viljan hallintokomitea ei ole antanut lausuntoa puheenjohtajansa asettamassa määräajassa,
ON ANTANUT TÄMÄN ASETUKSEN:
1 artikla
1. Tämän asetuksen mukaisesti nimitetään jalosteiksi:
a) asetuksen (ETY) N:o 1766/92 liitteessä A tarkoitettuja tuotteita ja tuoteryhmiä, lukuun ottamatta CN-koodiin ex 2309 kuuluvia tuotteita,
b) asetuksen (ETY) N:o 1417/76 1 artiklan 1 kohdan c alakohdassa tarkoitettuja tuotteita ja tuoteryhmiä.
2. Tämän asetuksen mukaisesti nimitetään perustuotteiksi asetuksen (ETY) N:o 1766/92 1 artiklan a ja b alakohdassa lueteltuja viljoja ja rikkoutuneita riisinjyviä.
I OSASTO
Tuet
2 artikla
1. Jalosteille annettava tuki vahvistetaan ottaen huomioon erityisesti:
a) sekä yhteisön sisäinen että maailmanmarkkinoiden perushintojen kehitys,
b) kyseisen tuotteen valmistamiseen tarvittavat perustuotteiden määrät ja se, että näitä voidaan tarvittaessa vaihtaa keskenään,
c) useaan samasta perustuotteesta samalla valmistusmenetelmällä valmistettuihin tuotteisiin sovellettavien tukien mahdollinen kasautuminen,
d) jalosteiden myynnin mahdollisuudet ja edellytykset maailmanmarkkinoilla.
2. Tuet vahvistetaan vähintään kerran kuukaudessa.
3 artikla
1. Tuki tarkistetaan komission asetuksen (EY) N:o 1162/95 (5) 12 artiklan mukaisesti. Tarkistaminen tapahtuu asetuksen (EY) N:o 1162/95 12 artiklan 1 ja 2 kohdassa tarkoitetun tarkistamisen jälkeen jäljellä olevan tuen määrää lisäämällä tai vähentämällä, perustuotetonnilta kerrottuna liitteessä I olevassa 4 sarakkeessa kyseisen jalosteen kohdalla esitetyllä kertoimella.
2. Asetuksen (ETY) N:o 1766/92 13 artiklan 8 kohdan soveltamiseksi määrää nolla ei katsota tueksi eikä tällöin sovelleta artiklan (EY) N:o 1162/95 12 artiklan 3 kohdassa tarkoitettua mukauttamista.
4 artikla
1. Jäsenvaltioiden on ilmoitettava komissiolle joka päivä ennen kello 15:tä (Brysselin aikaa) määrät, joille vientitodistuksia on haettu.
2. Sellaisten vilja- ja riisijalosteiden kohdalla, joita ei ole mainittu asetuksen (EY) N:o 1162/95 7 artiklan 3 kohdassa, jäsenvaltioiden on ilmoitettava komissiolle viimeistään joka keskiviikkona edeltävän viikon osalta komission asetuksen (ETY) N:o 3846/87 (6) liitteessä määritellyn jokaisen tuotekoodin osalta määrät, joille todistuksia on annettu eritellen ne viedyt tuotteet, jotka ovat saaneet tukea ja ne tuotteet, jotka eivät ole saaneet tukea.
II OSASTO
Puutteellisuuksia koskevat määräykset
Yleiset säännökset
5 artikla
1. Kun yhden tai useamman tuotteen kohdalla toteutuvat asetuksen (ETY) N:o 1766/92 16 artiklassa ja asetuksen (ETY) N:o 1418/76 17 artiklassa tarkoitetut edellytykset, komissio voi toteuttaa seuraavat toimenpiteet:
a) vientiveron soveltaminen. Komissio vahvistaa tämän veron kerran viikossa. Se voi vaihdella määräpaikan mukaan;
b) vientitodistusten antamisen täydellinen tai osittainen keskeyttäminen;
c) käsiteltävänä olevien vientihakemusten täydellinen tai osittainen hylkääminen.
2. Edellä 1 kohdan a alakohdassa tarkoitettu vientivero on tullimuodollisuuksien suorituspäivänä sovellettava vero.
Asianomainen voi kuitenkin hakea todistushakemuksen jättöpäivänä sovellettavan vientiveron soveltamista todistuksen voimassaoloaikana tapahtuvaan tuontiin, jos sitä haetaan samaan aikaan todistushakemuksen kanssa.
3. Komissio ilmoittaa päätöksestään jäsenvaltioille ja julkistaa sen.
6 artikla
Asetuksen (ETY) N:o 1766/92 23 artiklassa ja asetuksen (ETY) N:o 1418/76 27 artiklassa säädetyn menettelyn mukaisesti päätetään tarvittaessa menetelmistä, joilla todetaan tuhkapitoisuus, rasva-ainepitoisuus ja tärkkelyspitoisuus, denaturoinnista sekä kaikista muista tuonti- ja vientijärjestelmää koskevista määritysmenetelmistä, jotka ovat tarpeen tämän asetuksen soveltamiseksi.
7 artikla
Lisätään asetuksen (EY) N:o 1162/95 7 artiklan 3 kohdassa CN-koodiin 1104 22 99 kuuluva tuote CN-koodiin 1104 21 50 jälkeen.
8 artikla
Kumotaan asetus (ETY) N:o 1620/93 1 päivästä heinäkuuta 1995. Sitä sovelletaan kuitenkin ennen 1 päivää heinäkuuta 1995 annettuihin tuontitodistuksiin.
9 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä heinäkuuta 1995 annettuihin todistuksiin.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä kesäkuuta 1995.

Labels: 12
2
3
17